Məhəmməd Əbdül Moneim

Məhəmməd Əbdül Moneim (; ) — Misirin son xidivi II Abbas Hilmi Paşanın oğullarından biri, Misir şahzadəsi.

20 fevral 1899-cu ildə İsgəndəriyyədə dünyaya gəldi. Atası xidiv II Abbas Hilmi Paşa, anası isə onun ilk xanımı İqbal xanımdır. Atasının ən böyük oğlu olduğu üçün doğuşdan vəliəhd ünvanı aldı. İsveçrənin Friburq şəhərində təhsil aldı. Atası Birinci Dünya Müharibəsində Osmanlıları dəstəklədiyi üçün ingilislər tərəfindən 1914-cü ildə taxtdan endirildi. Taxt sırası onda olsa da, ingilis tərəfdarı olan yaşca böyük əmisi Hüseyn Kamil taxta çıxarıldı.

1927-ci ildə Misir krallığına qayıtdı"Sister of King Zog Wooed by Egyptian". New York Times. 19 July 1938. p. 14 və 1933-cü ildə ABŞ və Kanadaya rəsmi səfərlərə qatıldı."Two Egyptian Princes Here". New York Times. 13 June 1933. p. 16 1934-1938-ci illərdə Misir Olimpiada komitəsinin rəhbəri kimi fəaliyyət göstərdi. 1952-ci ildə kral I Faruk taxtdan çəkildi və 6 aylıq oğlu II Fuad taxta çıxarıldı. Məhəmməd Əbdül Moneim isə körpə-kralın naibi təyin edildi. Naibliyi ertəsi il Misirdə respublikanın elan edilməsiylə başa çatdı. Beləliklə, Misirdə Kavalalı ailəsinin hakimiyyətinə son qoyuldu. 1957-ci ilin dekabrında Camal Əbdül Nasiri devrimək və monarxiyanı bərpa etməklə ittiham edilərək qısa müddətliyinə həbs olundu."Farouk's Cousin Jailed In Cairo Plot Charges". New York Times. 25 December 1957. p. 17 Ardından azad edildi və ailəsiylə birlikdə İstanbula getdi. 1979-cu ildə burada vəfat etdi və cənazəsi Qahirəyə aparılaraq dəfn olundu.

 Ailəsi 
26 sentyabr 1940-cı ildə Qahirədə son Osmanlı sultanı Sultan Vahidəddinin nəvəsi Fatma Nəslişah Sultanla evləndirildi. Cütlüyün bu nigahdan 2 övladı dünyaya gəldi.

 Sultanzadə Abbas Hilmi bəy (16 oktyabr 1941-), 1 iyun 1969-cu ildə İstanbulda Mədiha Mümtazla (12 may 1945-) evləndi və cütlüyün 2 övladı dünyaya gəldi.
 Sabiha Fatimə Hilmi xanım (28 sentyabr 1974-)
 Davud Əbdül Moneim Hilmi bəy (23 iyul 1979-)
 İqbal Hilmi xanım Sultan (22 dekabr 1944-), heç vaxt evlənmədi və övladı olmadı.

 İstinadlar